作者:韓愈
標題:讀皇甫湜公安園池詩書其後二首
內容:晉人目二子，其猶吹一吷。區區自其下，顧肯掛牙舌。春秋書王法，不誅其人身。爾雅注蟲魚，定非磊落人。湜也困公安，不自閑窮年。枉智思掎摭，我有一池水，蒲葦生其間。蟲魚沸相嚼，日夜不得閒。我初往觀之，其後益不觀。觀之亂我意，不如不觀完。用將濟諸人，捨得業孔顏。百年詎幾時，君子不可閑。